EuroBench/eurobench-wiki-ga-topics huggingface dataset:
Scannán de chuid Disney is ea The Lion King II: Simba's Pride a seoladh (mar fhíseán) sa bhliain 1998. Leanann sé ar aghaidh le scéal The Lion King (1994).

Catagóir: Scannáin Mheiriceánacha
Tá níos mó ná áit amháin in Éirinn a bhfuil an t-ainm Baile Liam air: Baile Liam, Contae Bhaile Átha Cliath (An Chúlóg): baile fearainn i gContae Bhaile Átha Cliath Baile Liam, Contae Bhaile Átha Cliath (Baile an Bhóthair): ionad daonra agus baile fearainn i gContae Bhaile Átha Cliath Baile Liam, Contae Cheatharlach: baile fearainn agus toghroinn i gContae Cheatharlach Baile Liam, Contae Chorcaí (Baile an Teampaill): baile fearainn i gContae Chorcaí Baile Liam, Contae Chorcaí (Cineál Aodha): baile fearainn i gContae Chorcaí Baile Liam, Contae Chorcaí (Cionn tSáile): baile fearainn i gContae Chorcaí Baile Liam, Contae Chorcaí (Eochaill): baile fearainn i gContae Chorcaí Baile Liam, Contae Loch Garman: ionad daonra agus baile fearainn i gContae Loch Garman Baile Liam, Contae Lú: baile fearainn i gContae Lú Baile Liam, Contae Luimnigh: baile fearainn i gContae Luimnigh Baile Liam, Contae na Gaillimhe (Béal Átha Mó): ionad daonra i gContae na Gaillimhe Baile Liam, Contae na Gaillimhe (An Spidéal): sráidbhaile i gContae na Gaillimhe Baile Liam, Contae na Mí: baile fearainn i gContae na Mí Baile Liam, Contae Phort Láirge (An Ghailltír): baile fearainn i gContae Phort Láirge Baile Liam, Contae Phort Láirge (Na Déise): baile fearainn i gContae Phort Láirge Baile Liam, Contae Thiobraid Árann (Sliabh Ardach): baile fearainn i gContae Thiobraid Árann Baile Liam, Contae Thiobraid Árann (Uíbh Eoghain): baile fearainn i gContae Thiobraid Árann Baile Liam, Contae Uíbh Fhailí (An Eaglais): baile fearainn i gContae Uíbh Fhailí Baile Liam, Contae Uíbh Fhailí (Baile Átha Buí): baile fearainn i gContae Uíbh Fhailí Baile Liam, Contae Uíbh Fhailí (Cluain Leisc): baile fearainn i gContae Uíbh Fhailí Baile Liam, Contae Uíbh Fhailí (Eiteach): baile fearainn i gContae Uíbh Fhailí Baile Liam, Contae Uíbh Fhailí (Ros Chorca Mrua): baile fearainn i gContae Uíbh Fhailí

Catagóir: Tíreolaíocht na hÉireann
Polaiteoir Éireannach ba ea Kathleen O'Connor a rugadh ar 30 Iúil 1934. Bhí sí ina ball de Chlann na Poblachta. Múinteoir i scoil náisiúnta ba ea í. Nuair a fuair a hathair, Johnny Connor, bás, sheas sí i seachthoghchán ar an 29 Feabhra 1956 dá shuíochán i nDáil Éireann (Ciarraí Thuaidh) mar bhall de Chlann na Poblachta agus fuair sí an bua sa toghchán. Bhí sí 27 bliana d'aois ag an am, an 4ú duine ab óige a toghadh riamh don Dáil. Fuair sé bás ar an 13 Nollaig 2017.

Catagóir: Polaiteoirí na hÉireann
Scannán is ea Star Wars Episode II: Attack of the Clones (2002). Is é George Lucas stiúrthóir agus scríbhneoir an scannáin. Is é an cúigiú ceann de shraith naoi scannáin Star Wars.

Catagóir: Scannáin Mheiriceánacha
Is scannán oll-laochra Meiriceánach ón mbliain 2027 é Avengers: Secret Wars. Tá sé bunaithe ar an gcarachtar de chuid Marvel Comics den ainm chéanna. Tháinig Avengers: Doomsday amach roimh ré. Ba é Anthony agus Joe Russo an stiúrthóir, agus ba Michael Waldron & Stephen McFeely na scríbhneoirí.

Catagóir: Scannáin Mheiriceánacha
Tá níos mó ná áit amháin in Éirinn a bhfuil an t-ainm Baile Uí Lachnáin air: Baile Uí Lachnáin, Contae Bhaile Átha Cliath: ionad daonra agus baile fearainn i gContae Bhaile Átha Cliath Baile Uí Lachnáin, Contae Luimnigh: baile fearainn i gContae Luimnigh Baile Uí Lachnáin, Contae Thiobraid Árann: ionad daonra, baile fearainn, agus toghroinn i gContae Thiobraid Árann

Catagóir: Tíreolaíocht na hÉireann
Clann an-mhór plandaí, i réigiúin loiscneacha de réir cineáil, ach a fhaightear i ngnáthóga eile. Dúchasach don Domhan Úr. Sa Seandomhan tá spuirsí atá an-chosúil le cachtais. An-chuid saghsanna atá éagsúil i méid, cruth is a n-oiriúniú dá gcomhshaol. Iad go léir súmhar agus stórálann siad uisce, uaireanta sna fréamhacha ach de ghnáth i ngais bhorrtha cosúil le bairillí. Is féidir le cuid acu borradh nó crapadh, ag brath ar thoirt an uisce iontu. Bíonn an planda in ann maireachtáil ar feadh blianta gan bháisteach. Leathrúil le cneas céiriúil. Go minic bíonn fairsinge an dromchla laghdaithe oiread agus is féidir de bharr an planda a bheith sféarúil. Go minic bíonn sé clúdaithe le spíonta a chosnaíonn ó ainmhithe é. A bhláthanna mór feiceálach, agus pailnítear iad ag beacha, seabhacleamhain, dordéin is ialtóga. Na bláthanna a phailnítear de lá (ag éin), bíonn siad dearg is buí, gan bholadh. Iad sin a phailnítear istoíche bán den chuid is mó, le boladh atá láidir, uaireanta gránna. Na torthaí méith, uaireanta inite.

Catagóir: Plandaí
Planda ilbhliantúil tiúbrach atá dúchasach do Mheiriceá Láir is Meiriceá Thuaidh trópaiceach. Na duilleoga lansa-chruthach, cuid mhaith, le gais mar thruaillí ar an bpríomhghas. Na bláthanna i spíce, le 3 shiopal, 3 pheiteal, 4-6 staimín cosúil le peitil is gealdaite. Is capsúl faithneach an toradh. Fástar go minic ar son na mbláthanna feiceálacha é. Táirgeann Canna edulis an stáirse ararút, agus baineadh feidhm as síolta crua cruinne Canna indica mar ghrán i gcartúis gunnaí. An t-aon ghéineas amháin sa bhfine Cannaceae is ea Canna.

Catagóir: Plandaí
Is éard is buachalán buí ann ná planda folláin débhliantiúil nó ilbhliantúil a fhásann suas le 1.5 m ar airde, dúchasach don Eoraip is iarthar na hÁise, bíodh is gur tugadh isteach é in an-chuid réigiún ar fud an Domhain. Na duilleoga le liopaí fiaclacha neamhrialta. An-chuid ceannbhláthanna, suas le 2.5 cm ar leithead, geal buí órga, rud beag cosúil le nóinín, i gcrobhaingí barrleata. Nimhiúil do stoc feirme má itear méid mór de, ach ar an dea-uair, seachnaíonn beithígh é is iad ag iníor.

Catagóir: Plandaí
Planda téagartha ilbhliantúil a fhásann 2 m ar airde. Na duilleoga suas le 80 cm ar fhad, roinnte go domhain. Na bláthchinn gorm an-mhór, timpeallaithe le brachtanna ubhchruthacha leathrúla sainiúla. Níl sé ar eolas sa nádúr fiáin, ach saothraíodh le fada é i ndeisceart na hEorpa go háirithe. Itear gabhdán bog na mbláthcheann óg is bunanna méithe na mbrachtanna mar ghlasra, agus fástar é mar mhaisiúchán.

Catagóir: Plandaí
Grúpa mórfheamainní muirí, den chuid is mó, le líocha fótaisintéiseacha sainiúla, clóraifill a, clóraifill c, béite-charaitéin is fúcaxaintin. An t-atáirgeadh gnéasach le speirm le dhá lascnaid tiomána, de ghnáth. Níos mó ná 1,500 speiceas ar eolas. Ón gcrios idirthaoideach is an crios fo-chladach, den chuid is mó. Foirmeacha colainne ó fhiliméadchruthach go lannchruthach.

Catagóir: Plandaí
Is cumann é Aontas na Scríbhneoirí Gaeilge (ASG) a bunaíodh le guth a thabhairt do scríbhneoirí Gaeilge agus chun ionadaíocht a dhéanamh thar a gceann. Tugann ASG scríbhneoirí na Gaeilge le chéile ionas gur féidir leo cúrsaí a bhaineann leis an cheird a phlé. Tá sé mar chuspóir acu freisin "scríbhneoireacht na Gaeilge a fhorbairt agus a seasamh a ardú go náisiúnta agus go hidirnáisiúnta." Cuireann siad comhairle ar fáil do scríbhneoirí agus eolas faoi dheiseanna go bhféadfaidís tapú leo. Is ar bhonn deonach a fheidhmíonn an tAontas don chuid is mó. Tá polasaí ballraíochta oscailte acu agus tá baill de ASG ar mhór-roinn na hEorpa, san Astráil, agus i Stáit Aontaithe Meiriceá.

Catagóir: Scríbhneoirí Éireannacha
Corra leitheadacha is ainm dúchasach do na 6 speiceas den ghéineas Platalea, lapairí den fhine Threskiornithidae. Is í an t-aon ghéineas atá ag an bhfofhine Plataleinae.

Catagóir: Éin
Scannán beochana fantaisíochta ceolmhar Meiriceánach de chuid Disney ón bhliain 1991 is ea Beauty and the Beast. Gary Trousdale agus Kirk Wise ab ea na stiúrthóirí. Ghlac Paige O'Hara, Robin Williams, Richard White, Jerry Orbach, David Ogden Stiers, agus Angela Lansbury páirt ann. Sraitheanna scannán, Beauty and the Beast: The Enchanted Christmas agus Belle's Magical World, eisíodh i fhíseáin ina dhiaidh i 1997 agus 1998.

Catagóir: Scannáin Mheiriceánacha
Is éan é an grús coiteann (Grus grus), nó corr. Is baill d'ord na Gruiformes iad. Bhí an grús tábhachtach i gcultúr traidisiúnta na hÉireann fadó. Ach nuair a cuireadh isteach ar an gnáthóg bhogaigh sna 1500idí/1600idí, d'imigh an grús leis. Tá b'fhéidir 100 grús sa Bhreatain le cúpla bliain anuas. Chonacthas grúis in Éirinn don chead uair ó na 1600idí sa bhliain 2019.

Catagóir: Éin
Sagart paróiste é Trevor Sargent i dTulach, Contae Cheatharlach. Polaiteoir sinsearach Éireannach ba ea é roimh an post sin (a rugadh i mí Iúil 1960 i mBaile Átha Cliath). Bhí Sargent ina cheannaire ar an gComhaontas Glas ón mbliain 2001 go dtí mí Iúil 2007. Tógadh é i dTeach Mealóg, i mBaile Átha Cliath.

Catagóir: Polaiteoirí na hÉireann
Tá níos mó ná áit amháin in Éirinn a bhfuil an t-ainm An Abhainn Bheag air: An Abhainn Bheag, Contae Chill Mhantáin: abhainn i gContae Chill Mhantáin An Abhainn Bheag, Contae Dhún na nGall: abhainn i gContae Dhún na nGall An Abhainn Bheag, Contae Laoise: abhainn i gContae Laoise An Abhainn Bheag, Contae Mhaigh Eo: abhainn i gContae Mhaigh Eo An Abhainn Bheag, Contae Ros Comáin: abhainn i gContae Ros Comáin An Abhainn Bheag, Contae Shligigh: baile fearainn agus ionad daonra i gContae Shligigh An Abhainn Bheag, Contae Shligigh (abhainn): abhainn i gContae Shligigh An Abhainn Bheag, Contae Thiobraid Árann: abhainn i gContae Thiobraid Árann

Catagóir: Tíreolaíocht na hÉireann
Dráma tostach eipiciúil Meiriceánach ón mbliain 1915 ab ea an scannán The Birth of a Nation. D. W. Griffith a stiúraigh an scannán. Cáintear an scannán mar moltar an ciníochas ann agus cuireann sé na baill den Ku Klux Klan ar taispeáint mar laochra. Ar an drochuair, cuireadh fáilte roimh an scannán. Chuaigh ardchaighdeán teicniúil an scannáin leis an bhfáilte úd. Cuireadh The Birth of a Nation os comhair an tsaoil den chéad uair ar 8 Feabhra 1915 san Amharclann Clune i lár Los Angeles agus The Clansman mar theideal air.

Catagóir: Scannáin Mheiriceánacha
Scríbhneoir agus fear béaloidis a bhí i Seán Mac Giollarnáth (1880 – 29 Eanáir 1970). Ba é an breitheamh sna Cúirteanna Dúiche i gConamara lena chois sin. I gCoill an Bhógaigh i bparóiste Chluain Chaoin i gceantar Bhéal Átha na Slua a rugadh Seán Mac Giollarnáth ar an 13ú Meán Fómhair, 1880. Breac-Ghaeltacht a bhí sa gceantar sin ag an am. Ní raibh Gaeilge ag muintir Sheáin Mhic Ghiollarnáth ach bhí cailín aimsire as Ros Muc ag obair sa teach. Ba bheag Béarla a bhí aici siúd agus is ar an gcaoi sin a fuair Mac Giollarnáth eolas ar an nGaeilge, i dtosach. Fuair Seán Mac Giollarnáth post sa Státsheirbhís i Londain agus é ina fhear óg agus is ansin, i bpríomhchathair na Breataine, a chuir sé aithne ar leithéidí Phádraic Uí Chonaire agus Mhícheál Breathnach. Bhí Mac Giollarnáth bainteach le Conradh na Gaeilge i Londain agus ghlac sé móid Bhráithreachas na Poblachta ansin freisin. Ach ní raibh sé gníomhach nuair a tharla an tÉirí Amach i 1916. Chuaigh Seán Mac Giollarnáth leis an iriseoireacht ar bhonn lánaimseartha nuair a d’fhill sé abhaile go hÉirinn i 1908. Bhí sé ina eagarthóir ar an iris "An Connachtach" agus, ina dhiaidh sin arís, bhí sé ina Leas-Eagarthóir ar an "gClaidheamh Solais", nuachtán an Phiarsaigh. Ach bhí aidhmeanna eile ina cheann aige seachas an scríbhneoireacht agus na scéalta; thosaigh Seán Mac Giollarnáth ag déanamh staidéir ar an dlí. Bhain sé a cháilíochtaí sa dlí amach i 1920, tráth a raibh sé dhá scór bliain d’aois. Ceapadh é ina Bhreitheamh ar na Cúirteanna Dúiche in iarthar na Gaillimhe i 1925, stádas a bhí aige ar feadh 25 bliain. Ba sa tréimhse sin a chur sé a láimh dháiríre i gcúrsaí béaloidis. Ba i 1941 a cuireadh leabhar Mhic Giollarnáth "Annála Beaga as Iorras Aithneach" i gcló den chéad uair. Seoid í an leabhar seo ar bhealaí go leor- glór mhuintir na linne sin ag trácht ar an saol a bhí ag an nglúin a tháinig rompu agus níos faide siar. Tá sé ráite go bhfuair Mac Giollarnáth go leor den eolas agus den bhéaloideas de bharr na gairme a 

Catagóir: Scríbhneoirí Éireannacha
Is éan uisce é an gobadán cosbhuí (Calidris maritima). Is baill d'fhine na Scolopacidae iad. Tagann ainm an ghéinis ón tSean-Ghréigis kalidris nó skalidris, téarma a d'úsáid Arastotail le haghaidh roinnt éan uisce liathdathach. Focal ón Laidin é maritimaa ciallaíonn "na mara".

Catagóir: Éin
Is scannán oll-laochra Meiriceánach ón mbliain 2018 é Avengers: Infinity War. Tá sé bunaithe ar carachtair de chuid Marvel Comics, agus seicheamh ar Captain America: Civil War. Léirigh Marvel Studios é agus dháiligh Walt Disney Studios é. Ba iad Anthony agus Joe Russo na stiúrthóirí, agus ba iad Christopher Markus agus Stephen McFeely na scríbhneoirí. Is scannán sa tsraith Marvel Cinematic Universe (MCU) é. Ba é seo an ceathrú scannán is mó a thug airgead isteach go dtí seo. Tháinig Avengers: Endgame amach níos déanaí.

Catagóir: Scannáin Mheiriceánacha
Is éan é an liatráisc nó an smólach mór (Turdus viscivorus), an-chosúil leis an smólach ceoil ach níos mó, níos lú spotaí dubha ar a bhrollach, agus a dhroim liathdhonn. Imill mhílítheacha ar na cleití. Dúchasach don Eoraip, an tSibéir, is an India (agus tuaisceart na hAfraice sa gheimhreadh). Áitríonn sé talamh oscailte, agus uaireanta cruinníonn in ealtaí. Itheann sé caora caorthainn is cuilinn: díleánn an laíon ach eisfheartar an síol slán. Bíonn a nead i ngabhal crainn aige, agus cosnaíonn sé go cróga glórmhar í.

Catagóir: Éin
Téarma ginearálta a chiallaíonn an gránbharr is mó a shaothraítear i dtír nó réigiún. I Meiriceá Thuaidh ciallaíonn an focal arbhar Indiach, sa tír seo cruithneacht, i gCríoch Lochlann eorna.

Catagóir: Plandaí
Polaiteoir Éireannach, Aire Rialtais agus Teachta Dála ab ea Donnchadha Ó Máille nó Donogh O'Malley (1 Eanáir 1921-10 Márta 1968). Ba bhall de pháirtí Fhianna Fáil é.

Catagóir: Polaiteoirí na hÉireann
Ba é Uilliam Máirtín Ó Murchadha nó William Martin Murphy (29 Nollaig 1844 – 25 Meitheamh 1919) a bhí i gceannas ar na fostóirí sa bhliain 1913 agus iad ag cur in aghaidh an cheardchumannachais, nuair a briseadh amach an Stailc agus Frithdhúnadh i mBaile Átha Cliath.

Catagóir: Polaiteoirí na hÉireann
Is éard is cluain ann ná cineál goirt fhéaraigh. Féach Móinéar. Is féidir “cluain a chur ar dhuine” freisin; is é sin, dallamullóg a chur air. Tá an focal an-choitianta i logainmneacha na hÉireann, mar shampla Cluain Meala, Cluain Mhic Nóis, srl., agus tá roinnt áiteanna ann nach bhfuil ach “Cluain” orthu: Cluain, Contae an Chabháin: baile fearainn i gContae an Chabháin Cluain, Contae Chiarraí: baile fearainn i gContae Chiarraí Cluain, Contae Chill Chainnigh (Gabhalmhaigh): baile fearainn i gContae Chill Chainnigh Cluain, Contae Chill Chainnigh (Uí Dheá): baile fearainn i gContae Chill Chainnigh Cluain, Contae Chill Mhantáin (Baile na Corra Theas): baile fearainn i gContae Chill Mhantáin Cluain, Contae Chill Mhantáin (Ráth an Dúin): baile fearainn i gContae Chill Mhantáin Cluain, Contae Chorcaí: baile, paróiste, agus toghroinn i gContae Chorcaí Cluain, Contae Dhoire: baile fearainn i gContae Dhoire Cluain, Contae Dhún na nGall: baile fearainn i gContae Dhún na nGall Cluain, Contae Loch Garman (Scairbh Bhailis): baile fearainn agus paróiste i gContae Loch Garman Cluain, Contae Loch Garman (Fotharta): baile fearainn i gContae Loch Garman Cluain, Contae Luimnigh: baile fearainn i gContae Luimnigh Cluain, Contae Thiobraid Árann (An Trian Meánach): baile fearainn i gContae Thiobraid Árann Cluain, Contae Thiobraid Árann (Coill na Manach Íochtarach): baile fearainn i gContae Thiobraid Árann Cluain, Contae Thiobraid Árann (Éile Uí Fhógarta): baile fearainn i gContae Thiobraid Árann Cluain, Contae Thiobraid Árann (Urumhain Uachtarach): baile fearainn i gContae Thiobraid Árann

Catagóir: Tíreolaíocht na hÉireann
Éan de chlann ar leith de na smólaigh, dúchasach don Eoraip, tuaisceart na hAfraice is iarthar na hÁise is ea an caislín aitinn (Saxicola rubetra). A uachtar breac is a íochtar bánghnéitheach, le líne éadrom mala. Áitríonn sé móinteach is féarach.

Catagóir: Éin
Géineas plandaí bláthanna san fhine Passifloreaceae (lusanna na páise) is ea Adenia. Faightear iad i dtrópaicí agus i bhfothrópaicí an tSean-Domhain. Is iad Madagascar, oirthear agus iarthar na hAfraice trópaicí, agus Oirdheisceart na hÁise lárionaid na héagsúlachta. Tagann ainm an ghéinis ó “aden”, ainm an phlanda san Araibis de réir Peter Forsskål, údar an ghéinis. Is plandaí ilbhliantúla iad na speicis in Adenia, ach tá go leor foirmeacha éagsúla ann, luibheanna, féithleoga, toir, agus crainn san áireamh. Is plandaí súmhara go leor acu, agus is “pacacóil” cuid eile — plandaí a bhfuil stoc an-tiubh acu i gcomparáid lena n-airde agus gan mórán craobhacha. Tá fréamhraí snáithíneacha ag cuid de na speicis, agus tháirgeann roinnt eile tiúbair. Faightear speicis Adenia i ngnáthóga éagsúla, ó ghaineamhlaigh thirime na hAfraice go foraoisí báistí in Oirdheisceart na hÁise. Tá thart ar 100 speiceas sa ghéineas.

Catagóir: Plandaí
Is éan pasaireach é an cág (Coloeus monedula) i bhfine na Corvidae, ar a dtugtar freisin an cág Eoráiseach, nó an cág Eorpach agus a bhfuil aithne air as rudaí a ghoid ó dhaoine. Bíonn sé ar fáil ar fud na hEorpa, in iarthar na hÁise agus san Afraic Thuaidh; is éan cónaithe é den chuid is mó, cé go n-imíonn líonta oirthearacha agus iartharacha ó dheas sa gheimhreadh. Aithnítear ceithre fhospeiceas, atá difriúil go príomha i ndath a gclúmh ar an chloigeann agus ar an bhaic. Rinne Linnaeus cur síos foirmiúil air ar dtús, ag tabhairt an ainm Corvus monedula dó.

Catagóir: Éin
Is scannán oll-laochra Meiriceánach ón mbliain 2015 é Avengers: Age of Ultron. Tá sé bunaithe ar an gcarachtar de chuid Marvel Comics den ainm chéanna, agus seicheamh ar Avengers Assemble. Ba é Joss Whedon an stiúrthóir an scríbhneoir. Tháinig Captain America: Civil War agus Avengers: Infinity War amach níos déanaí.

Catagóir: Scannáin Mheiriceánacha
Polaiteoir agus Ard Aighne de chuid na hÉireann agus fear gnó idirnáisiúnta ab ea Peter Denis Sutherland, KCMG (onórach) (25 Aibreán 1946 – 7 Eanáir 2018). Rugadh i mBaile Átha Cliath) é. Fuair sé a chuid oideachais i gColáiste Gonzaga, sa Choláiste Ollscoile, Baile Átha Cliath, agus in Óstaí an Rí. Ba abhcóide é agus níos déanaí, Ard-Aighné na hÉireann. Ba chomhalta den pháirtí polaitíochta Éireannach Fine Gael é. Fográíodh a bháis ar an 7 Eanáir 2018 i mBaile Átha Cliath.

Catagóir: Polaiteoirí na hÉireann
Tá níos mó ná áit amháin in Éirinn a bhfuil an t-ainm Cill Chiaráin air: Cill Chiaráin, Contae an Chláir: baile fearainn i gContae an Chláir Cill Chiaráin, Contae Chill Chainnigh (Gabhrán): paróiste dlí, baile fearainn, agus toghroinn i gContae Chill Chainnigh Cill Chiaráin, Contae Chill Chainnigh (Inis Tíog): baile fearainn i gContae Chill Chainnigh Cill Chiaráin, Contae Chorcaí: baile fearainn i gContae Chorcaí Cill Chiaráin, Contae Loch Garman: baile fearainn i gContae Loch Garman Cill Chiaráin, Contae Mhaigh Eo (Baile an Róba): baile fearainn i gContae Mhaigh Eo Cill Chiaráin, Contae Mhaigh Eo (Ceara): baile fearainn i gContae Mhaigh Eo Cill Chiaráin, Contae Mhaigh Eo (Cill Mheáin Bheag): baile fearainn i gContae Mhaigh Eo Cill Chiaráin, Contae na Gaillimhe: sráidbhaile agus baile fearainn i gContae na Gaillimhe Cill Chiaráin, Contae Uíbh Fhailí: baile fearainn i gContae Uíbh Fhailí

Catagóir: Tíreolaíocht na hÉireann
Siúr Dhoiminiceach, staraí, scríbhneoir, oide agus feiminí Éireannach ab ea Maighréad Ní Churtáin nó Margaret Mac Curtain (17 Bealtaine 1929 – 5 Deireadh Fómhair 2020). Bhí gníomhréim acadúil dhearscnaitheach ag Maighréad agus d'fhoilsigh sí réimse fairsing ábhar i réimse na staire, tionchar na mban i gcomhthéacs na staire agus ról na mban in Éirinn ach go háirithe.

Catagóir: Scríbhneoirí Éireannacha
Is éin fhadchosacha, fhadmhuineálacha, fhionnuisce agus chósta den fhine Ardeidae iad na corra, le 72 speiceas aitheanta, agus tagraítear do chuid acu mar éigrití nó bonnáin seachas corra. Tugtar bonnáin ar bhaill na ngéineas Botaurus agus Ixobrychus, agus, in éineacht leis an Zebrilus undulatus, sa ghéineas aontíopach Zebrilus, cruthaíonn siad grúpa monaifíléiteach laistigh de na hArdeidae. Ní chruthaíonn éigrití grúpa ar leith ó na corra, agus is gnách iad a ainmniú go difriúil toisc go bhfuil siad bán den chuid is mó nó go bhfuil cleití maisiúla ina gcluimhreach pórúcháin. Bíonn goba fada ag baint le corra, trí oiriúnú éabhlóideach. Tá deacracht ag baint le haicmiú na speiceas ar leith de chorra/éigrit, agus níl aon chomhdhearcadh soiléir ann maidir le go leor speiceas a shuíomh i gceachtar den dá ghéineas móra, Ardea agus Egretta. Ar an gcaoi chéanna, níl caidrimh na ginealais san fhine réitithe go hiomlán. Meastar, áfach, gur fine monaitíopach ar leith iad speiceas amháin, an Cochlearidae nó an Cochlearius cochlearius, agus meastar anois é mar bhall den Ardeidae. Cé go bhfuil cosúlachtaí idir na corra le héin i roinnt finte eile, mar shampla na stoirc, íbisí, corra leitheadacha, agus grúis, tá siad difriúil ó na héin eile mar eitlíonn siad lena gcuid píob tarraingthe siar, gan a bheith sínte amach. Tá siad ar cheann de na grúpaí éan a bhfuil powder down acu. Neadaíonn roinnt ball den ghrúpa seo go coilíneach i gcrainn, agus úsáideann baill eile, go háirithe na bonnáin, giolcarnaí. Tugtar "léigear" ar ghrúpa acu.

Catagóir: Éin
Tá níos mó ná áit amháin in Éirinn a bhfuil an t-ainm An Choill Gharbh air: An Choill Gharbh, Contae Chiarraí (Corca Dhuibhne): mionghné i gContae Chiarraí An Choill Gharbh, Contae Chiarraí (Gleann Ó Ruachta): baile fearainn i gContae Chiarraí An Choill Gharbh, Contae Liatroma: baile fearainn i gContae Liatroma An Choill Gharbh, Contae Luimnigh (Cois Sléibhe): baile fearainn i gContae Luimnigh An Choill Gharbh, Contae Luimnigh (Uí Chuanach): baile fearainn i gContae Luimnigh An Choill Gharbh, Contae Mhaigh Eo (Achadh Mór): baile fearainn i gContae Mhaigh Eo An Choill Gharbh, Contae Mhaigh Eo (Ceara): baile fearainn i gContae Mhaigh Eo An Choill Gharbh, Contae Mhaigh Eo (Cill Bheitheach): baile fearainn i gContae Mhaigh Eo An Choill Gharbh, Contae na Gaillimhe (Baile Chláir): baile fearainn i gContae na Gaillimhe An Choill Gharbh, Contae na Gaillimhe (Baile Locha Riach): baile fearainn i gContae na Gaillimhe An Choill Gharbh, Contae na Gaillimhe (Maigh Charnáin): baile fearainn i gContae na Gaillimhe An Choill Gharbh, Contae Ros Comáin: baile fearainn i gContae Ros Comáin

Catagóir: Tíreolaíocht na hÉireann
Ba scríbhneoir, ceoltóir agus déantóir scannán Éireannach é Éamon de Buitléar (22 Eanáir, 1930 - 27 Eanáir, 2013) nó Éamon Óg de Buitléar (agus Buitléarach eile ann, 1902–1981, gaol ar bith). Sa bhliain 1987, ainmníodh é mar bhall de Sheanad Éireann ag an Taoiseach, Charles Haughey chuig an 18ú Seanad Éireann.

Catagóir: Scríbhneoirí Éireannacha
Tá níos mó ná áit amháin in Éirinn a bhfuil an t-ainm Beannchar air: Beannchar, Contae an Dúin: paróiste dlí agus baile i gContae an Dúin Beannchar, Contae Chill Chainnigh: baile fearainn i gContae Chill Chainnigh Beannchar, Contae Dhoire: láthair eaglasta agus séadchomhartha, dúiche, agus paróiste dlí i gContae Dhoire Beannchar, Contae Liatroma: baile fearainn i gContae Liatroma Beannchar, Contae Mhaigh Eo: baile fearainn i gContae Mhaigh Eo Beannchar, Contae na Gaillimhe: baile fearainn i gContae na Gaillimhe Beannchar, Contae Uíbh Fhailí: baile agus toghroinn i gContae Uíbh Fhailí

Catagóir: Tíreolaíocht na hÉireann
Tá níos mó ná áit amháin in Éirinn a bhfuil an t-ainm An Bhuiríos air: An Bhuiríos, Contae Cheatharlach: baile fearainn, baile, agus toghroinn i gContae Cheatharlach An Bhuiríos, Contae Laoise (paróiste): paróiste dlí i gContae Laoise An Bhuiríos, Contae Laoise (toghroinn): toghroinn i gContae Laoise An Bhuiríos, Contae Loch Garman (Scairbh Bhailis): baile fearainn i gContae Loch Garman An Bhuiríos, Contae Loch Garman (Síol Maoluír Thoir): baile fearainn i gContae Loch Garman An Bhuiríos, Contae Mhaigh Eo (Ceara): baile fearainn i gContae Mhaigh Eo An Bhuiríos, Contae Mhaigh Eo (Cill Mhiáin): baile fearainn i gContae Mhaigh Eo An Bhuiríos, Contae Mhaigh Eo (Crois Bhaoithín): baile fearainn i gContae Mhaigh Eo An Bhuiríos, Contae Thiobraid Árann (Tiobraid Árann Thuaidh): baile fearainn i gContae Thiobraid Árann An Bhuiríos, Contae Thiobraid Árann (Uí Chairín): baile fearainn i gContae Thiobraid Árann

Catagóir: Tíreolaíocht na hÉireann